ผู้เชี่ยวชาญชี้ว่าภาพยนตร์และวิดีโอเกมส์ที่มีความรุนแรงมีส่วนให้คนก่อเหตุร้าย
ผู้เชี่ยวชาญหลายคนชี้ว่าอาวุธปืนไม่ได้เป็นปัจจัยเพียงอย่างเดียวที่นำไปสู่การก่อเหตุร้ายแต่ภาพยนตร์และวิดีโอเกมส์ที่เกี่ยวข้องกับความรุนแรงและการฆ่าฟันกันก็เป็นปัจจัยอันตรายอีกอย่างหนึ่งด้วย
หลังเหตุการณ์ร้ายนี้ การผลิตภาพยนตร์ที่นำเสนอความรุนแรงยังไม่เดินหน้าต่ออย่างหยุดยั้ง หนึ่งในนั้นได้แก่ภาพยนตร์เรื่อง Killing Them Softly ของแอนดรู โดมินิค ที่เสนอเรื่องราวของมือปืนรับจ้างที่มีความรู้สึก หนังเรื่องนี้ออกโรงไปเมื่อเดือนพฤศจิกายนที่ผ่านมา Nat sound killing them softly ภาพยนตร์ฮอลิวู้ดที่จะออกรอบพรีเมียร์เมื่อกลางเดือนธันวาคมเรื่อง Django Unchained ของ Quentin Tarantino ต้องเลื่อนการออกโรงออกไปเพื่อแสดงความเคารพต่อเหยื่อเคราะห์ร้ายในเหตุการณ์กราดยิงในโรงเรียนประถมที่รัฐคอนเน็กติกัท ทนายความคดีอาญา เรเน่ เเซนด์เล่อร์ อดีตอัยการในกรุงวอชิงตัน กล่าวว่า ฉากดวลปืนในภาพยนตร์มีผลให้คนลอกเลือนแบบ ทนายความหญิงเรเน่ เเซนด์เล่อร์ กล่าวว่าผู้ก่อเหตุ ลอกเลือนพฤติกรรมของตัวละครที่ก้าวร้าว รุนแรง หรือเป็นซุปเปอร์ฮีโร่ เหตุการณ์ร้ายในโรงหนังที่เมืองออโรร่า เป็นตัวอย่างที่ชัดเจนของอิทธิพลลบของภาพยนตร์รุนแรงที่มีต่อการก่อเหตุร้าย แต่คุณเเซนด์เลอร์เห็นว่าวิดีโอเกมส์รุนแรงเลวร้ายกว่าภาพยนตร์รุนแรงเพราะเป็นต้นเหตุของพฤติกรรมรุนแรงก้าวร้าวและควรมีการควบคุม คุณแซนด์เล่อร์ทนายความคดีอาชญากรรมอเมริกันกล่าวว่ามีลูกความหลายคนที่เล่นวิดีโอเกมส์สังหารคนแล้วได้เเต้ม มีการใช้อาวุธปืน เอาชนะกันด้วยการนับจำนวนคนที่สังหารได้ เํธอคิดว่าสหรัฐยังไม่มีมาตราการอะไรออกมาควบคุมวิดีโอเกมส์รุนแรงสำหรับทั้งเด็กและผู้ใหญ่ แม้ว่าตัววิดิโอเกมส์เองอาจจะไม่มีพิษภัยกับคนปกติทั่วไป แต่หากผู้ใช้เป็นผู้ป่วยทางจิต อาจนำไปสู่การก่อเหตุรุนแรงได้ เจ้าหน้าที่กฏหมายที่เกี่ยวข้องในการสอบสวนเหตุการณ์ยิงเด็กนักเรียนในโรงเรียนประถมที่รัฐคอนเน็กติกัทพูดถึงปัญหาสุขภาพจิตของนายอดัม แลนซ่า มือปืนอายุยี่สิบปีเพียงน้อยนิด แต่เหตุการณ์ร้ายหนนี้ได้สร้างความสนใจแก่ปัญหาคนจิตไม่ปกติและเรียกร้องให้สังคมใส่ใจและช่วยกันเฝ้าระวังเรื่องนี้กันให้มากขึ้น อย่างไรก็ดี ภาพยนตร์ที่ได้เสนอชื่อเข้ารับรางวัลออสการ์เมื่อปีก่อนเรื่อง We need to talk about Kevin เป็นเหมือนกระจกสะท้อนเหตุการณ์ยิงเด็กนักเรียนในโรงเรียนประถมในรัฐคอนเน็กติกัท ภาพยนตร์นี้ช่วยสร้างความสนใจต่อประเด็นความผิดปกติทางจิตในเด็กวัยรุ่น ความอ่ิอนแอของสถาบันครอบครัวและปัญหาความรุนแรงในสังคมอเมริกัน